Ljósm. Friðþjófur Helgason . Beinir styrkir sveitarfélaga á Vesturlandi til íþrótta - og tómstundaiðkunar barna og unglinga reynast lágir í samanburði við það sem gengur og gerist í öðrum sveitarfélögum . Þetta kom fram í niðurstöðum nýlegrar könnunar Neytendasamtakanna sem kynntar voru í vikunni . Þeir sem fyrir svörum urðu hjá Akraneskaupstað , Borgarbyggð og Stykkishólmi sögðust styrkja íþrótta - og tómstundastarf þessa aldurshóps með öðrum hætti en beinum styrkjum til iðkenda . Akranes er eina sveitarfélagið af þessum þremur sem greiðir slíkan styrk , 10 þúsund krónur á ári , en styrkurinn er í endurskoðun . Borgarbyggð leggur áherslu á lág æfingagjöld í stað beinna styrkja og í Stykkishólmi greiða íþróttaiðkendur aðeins eitt gjald , 10 þúsund krónur þrisvar á ári , sem veitir þeim aðgang að öllum þeim íþróttagreinum sem í boði eru . Nánar í nýjasta tölublaði Skessuhorns sem kom út í gær .